wickkiey/tamil-wikipedia-chunked huggingface dataset:
# வரைவு:சோ. மோகனா

## சோ.மோகனா

பணி ஓய்வு பெற்ற பேராசிரியரான சோ.மோகனா இன்றைய மயிலாடுதுறை மாவட்டத்தைச் சேர்ந்த (அன்றைய கிழக்குத் தஞ்சை மாவட்டம்) சோழம்பேட்டை என்ற கிராமத்தில் பொருளாதாரத்தில் மிகவும் பின் தங்கிய குடும்பத்தில் பிறந்து, பெண் கல்வியை அங்கீகரிக்காத காலக்கட்டத்தில் கல்விக்காகப் போராடித் தடைகளைத் தகர்த்தெறிந்து தொடர் முயற்சியாலும், கடின உழைப்பாலும் நண்பர்கள் உதவியாலும் முன்னேறிய முதல் தலைமுறை பட்டதாரி.  
பழனியாண்டவர் ஆண்கள் கல்லூரியில் விலங்கியல் துறையில் முதல் பெண் விரிவுரையாளராகப் பணியில் சேர்ந்து, 38 ஆண்டுகள் பணியாற்றி ஓய்வு பெற்ற இவர், தமிழ்நாடு அறிவியல் இயக்கத் தலைவராக இரு முறை பதவி வகித்தவர். 'அவள் விகடனின் 'சூப்பர் உமன் பேராசிரியர் சோ.மோகனா', 'வீரமங்கை விருது' உள்ளிட்ட பல விருதுகளை இவர் பெற்றிருக்கிறார். நூற்றுக்கும் மேற்பட்ட அறிவியல் நூல்களை எழுதியிருக்கிறார். தினமணி நாளிதழ்களில் இவர் எழுதிய ஏராளமான அறிவியல் கட்டுரைகள் வெளிவந்துள்ளன. 'ஓர் இரும்புப் பெண்மணியின் கதை' என்ற தலைப்பில், இவர் தம் சுயசரிதையை எழுதி வெளியிட்டுள்ளார்.
# 

## பள்ளி வாழ்க்கை

சோ.மோகனா தம் நான்காம் வயதில் இவர் ஊருக்கு அருகிலிருந்த ராமாபுரம் ஆரம்பப்பள்ளியில் சேர்ந்தார். அங்கே நெல்லைத் தரையில் பரப்பி அரிச்சுவடி பாடம் ஆரம்பமானது. மூன்றாம் வகுப்பு படித்த போதே அப்பாவுக்குத் தெரியாமல் கதைகள் வாசித்தார். ஆறாம் வகுப்புக்குக் கூறைநாடு முனிசிபல் ஹைஸ்கூல் சென்றார். அந்தப் பள்ளியில் சேர்ப்பதற்கு, அவரது கால் பவுன் தோட்டைக்கூட அடகு வைக்க வேண்டிய வசதியற்ற குடும்பச் சூழ்நிலை. மாலை வேளைகளில் அக்கம் பக்கத்து வீடுகளிலிருந்த உறவினர்கள் படங்கள் நிறைந்த ராமாயணப் புத்தகத்தை மோகனாவை வாசித்துக் காட்டச் சொல்வார்கள். சித்தப்பா முறையுடைய கரும்பாயிரம் என்ற கூலித் தொழிலாளி, நன்றாகப் படிக்கும் மோகனாவை மேற்கொண்டு படிக்க வைக்க விரும்பினார். அவர் கூறைநாட்டிலிருந்த தம் முதலாளி வீட்டுக்குத் தவிட்டு மூட்டைகளோடு, மோகனாவையும் ஏற்றிப் போய்ப் படிப்புக்கு உதவி செய்ய வேண்டினார். முதலாளி நோட்டு,புத்தகம் வாங்க பத்து ரூபாய் கொடுத்துதவினார்.  
அந்தக் கிராமத்திலிருந்து காவேரியாறு தாண்டி வெளியூருக்குப் படிக்கப் போன முதல் பெண் இவர் தாம். ஆறு கிலோ மீட்டர் தூரத்திலிருந்த பள்ளி காலை 10.20க்கு தொடங்கும். வீட்டு வேலைகளை முடித்துவிட்டு இவர் 9.30 மணிக்குக் கிளம்புவார். பாதி தூரம் ஓடியும், பாதி தூரம் நடந்து சென்றும் பள்ளியிறுதி வகுப்பு வரை படித்தார்.
# 

## கல்லூரி வாழ்க்கை

எஸ்.எஸ்.எல்.சி தேர்வில் நல்ல மதிப்பெண் பெற்றிருந்தும், வீட்டில் அவர் படிப்பை நிறுத்த முடிவு செய்தனர். அக்காலத்தில் பெண்கள் வயதுக்கு வந்தவுடன் படிப்பை நிறுத்தி விடும் வழக்கமிருந்தது. மோகனா அழுது பட்டினி கிடந்து போராடிப் பாட்டியின் ஆதரவுடன் கும்பகோணம் அரசுக் கல்லூரியில் சேர விண்ணப்பித்தார். கணிதப்பிரிவில் இடம் கிடைத்தாலும் மருத்துவம் படிக்க வேண்டுமென்ற ஆசையில் உயிரியல் பிரிவில் சேர்ந்தார். எம்.பி.பி.எஸ் சேர வாய்ப்பு கிடைத்தும், வசதியற்ற வீட்டுச்சூழலால் அவரால் சேர முடியவில்லை. அண்ணாமலைப் பல்கலைக் கழகத்தில் இளங்கலை அறிவியல் பிரிவில் சேர்ந்து படித்தார்.  
அவர் இளங்கலை முடித்தவிட்டுக் கிராமத்திலிருந்தபோது அவர் சீனியர் ஒருவர், வெளியில் கிடைக்கக்கூடிய வேலை வாய்ப்புகள் குறித்து ஆங்கிலத்தில் எழுதி ஒரு கடிதம் அனுப்பினார். வீட்டில் யாருக்கும் ஆங்கிலம் தெரியாததால், அது காதல் கடிதம் என நினைத்து மோகனாவைக் கொலை செய்யத் திட்டம் தீட்டினர். அல்வாவில் விஷம் கலந்து கொடுத்துக் கொன்று கொள்ளிடத்தில் தூக்கிப் போடவும் முடிவு செய்தனர். சோ.மோகனா சொன்ன விளக்கத்தை யாரும் நம்பவில்லை. எதிர்வீட்டிலிருந்த படித்தவரிடம் அந்தக் கடிதத்தைக் கொடுத்து விளக்கம் கேட்கச் சொல்லிப் போராடினார் சோ.மோகனா. அதன்படி ஆங்கிலம் படித்தவர் வாசித்துச் சொன்ன பிறகே வீட்டில் இருந்தவர்களுக்கு உண்மை புரிந்தது.  
அண்ணாமலை பல்கலைக்கழகத்தில் உயிரியலில் முதுகலை படிக்க இடம் கிடைத்தாலும், குடும்பத்தின் வறிய சூழல் காரணமாக, அவர் தந்தை அனுமதி தர மறுத்துவிட்டார். தம் தோழிகளுக்குக் கடிதமெழுதி அவர்கள் செய்த பண உதவியாலும், வீட்டுக்குச் சொந்தமான ஒரு கொல்லையை அடகுவைத்தும் முதுகலைப் படிப்பை முடித்தார் மோகனா. "நான் யாரையும் காதலிக்க மாட்டேன்" என்று தந்தைக்குச் சத்தியம் செய்து கொடுத்துவிட்டே படிக்கச் சென்றார்.
# 

## குடும்ப வாழ்க்கை

சந்தேகப்பட்ட கணவன் அமைந்ததன் விளைவாக, ஆரம்பத்தில் இவர் குடும்ப வாழ்க்கை மகிழ்ச்சிகரமாக அமையவில்லை. பாலிடெக்னிக் படித்து இவரை விடக் குறைவான சம்பளம் பெற்ற காட்டுமன்னார்கோயில் பன்னீர்செல்வத்தைக் குடும்பத்தினர் கட்டாயத்தின் பேரில் மணந்தார். கணவனின் அடி உதையால் மருத்துவமனையில் சேர்ந்து சிகிச்சை பெற வேண்டிய நிலை ஏற்பட்டது. இவர் மகன் கொடுத்த நம்பிக்கை, நண்பர்கள் செய்த உதவி ஆகியவற்றால் துணிவு பெற்றுக் கணவரிடமிருந்து மணவிலக்கு பெற்ற பின் இவர் வாழ்க்கையில் நிம்மதி ஏற்பட்டது.
# 

## இதர பணிகள்

அறிவொளி இயக்கத்திலும், தேசிய அறிவியல் இயக்கத்திலும் இவர் குறிப்பிடத்தக்க பங்காற்றியுள்ளார்.  
துப்புரவுத் தொழிலாளர்களின் உரிமைகளுக்காகப் போராடி வருகிறார். "தமிழ்நாட்டில் கையால் மலம் அள்ளுவதை முற்றிலும் ஒழிக்கும் வரை என் போராட்டம் தொடரும்" என்கிறார் இவர்.  
2011ஆம் ஆண்டு மார்பகப் புற்றுநோயால் பாதிக்கப்பட்ட இவர், தன்னம்பிக்கையுடன் தொடர் சிகிச்சை மேற்கொண்டு அதிலிருந்து மீண்டார். புற்றுநோய் காரணமாக் உடலில் ஏற்பட்ட சோர்வைப் போக்க 'தாய்ச்ச'ி என்ற சீனத் தற்காப்பு கலையைக் கற்றுக்கொண்டார். தொடர்ந்து புற்றுநோய் குறித்த அச்சத்தைப் போக்கும் வகையில் விழிப்புணர்வுப் பிரச்சாரம் செய்து வருகிறார். மேலும் புற்றுநோய் குறித்து முனைவர் பட்ட ஆய்வு மேற்கொள்ள விரும்பிச் சென்னை டாக்டர் அம்பேத்கர் அரசு கலைக் கல்லூரியில் முழுநேர ஆய்வாளராகப் பதிவு செய்துள்ளார்.
# 

## எழுதியுள்ள நூல்கள்

### சுயசரிதை

1. மோகனா - ஓர் இரும்புப் பெண்மணியின் கதை
# 

## எழுதியுள்ள நூல்கள்

### அறிவியல் நூல்கள்

2. பண்டைக்கால வானவியலாளர்கள்
3. பரிணாமத்தின் பிதாமகன் சார்லஸ் டார்வின்
4. இந்தியப் பெண் விஞ்ஞானிகள்
5. பேசப்பட வேண்டிய விஞ்ஞானிகள்
6. பண்டைக்கால வானவியலாளர்கள்
7. எதிர்பாராத கண்டுபிடிப்புகள்
8. உடல் உறுப்புகள்
9. சமூகப் போராளிகள்
10. பிரபஞ்சம் அளந்த பெண்கள்(பெண் வானவியலாளர்கள்)
11. எரடோஸ்தனிஸ்  
===
# 

## எழுதியுள்ள நூல்கள்

### சிறுவர் நூல்கள்

12. உலகம் சுற்றலாம் வாங்க
13. ரெட்டைக் கொம்பனும் 13 இதயங்களும்
14. வேட்டையாடு விளையாடு
# 

## எழுதியுள்ள நூல்கள்

### பெண்ணியம்

15. முதல் பெண்
# பிரேம் லதா கதியார்

**பிரேம் லதா கதியார்** (*Prem Lata Katiyar*)(பிறப்பு ஜனவரி 1, 1946) என்பவர் ஓர் இந்திய அரசியல்வாதியும் உத்தரப் பிரதேச அரசாங்கத்தில் முன்னாள் அமைச்சரும் ஆவார்.
# பிரேம் லதா கதியார்

## வாழ்க்கை

கதியார் என்பவர் குர்மி சாதியைச் சேர்ந்தவர். கல்யாண்பூர் சட்டசபைத் தொகுதியிலிருந்து ஐந்து முறை சட்டமன்ற உறுப்பினராகத் தேர்ந்தெடுக்கப்பட்டு மூன்று முறை அமைச்சராகவும் பதவி வகித்துள்ளார். இவர் பாரதிய ஜனதா கட்சியின் உத்தரப் பிரதேசப் பிரிவின் தற்போதைய துணைத் தலைவராகவும், கான்பூரின் முன்னாள் சட்டமன்ற உறுப்பினராகவும் உள்ளார். உத்தரப் பிரதேசத்தில் கல்யாண் சிங், இராம் பிரகாசு குப்தா, ராஜ்நாத் சிங், குமாரி மாயாவதி (பகுஜன் சமாஜ் கட்சி பாஜகவுடன் கூட்டணி வைத்திருந்தபோது) தலைமையிலான அரசாங்கங்களில் பிரேம் லதா கதியார் அமைச்சராக இருந்துள்ளார்.  
கதியார் 1991 முதல் கான்பூரின் கல்யாண்பூர் சட்டமன்றத் தொகுதியை (இதன் கீழ் ஐஐடி-கான்பூர் வருகிறது) தொடர்ந்து பிரதிநிதித்துவப்படுத்தி வருகிறார். பாஜகவுடனான பிரேம் லதாவின் தொடர்பு அவசரநிலை எதிர்ப்பு இயக்கத்துடன் தொடங்கியது. இவரது மகள், நீலிமா கதியார், இப்போது கல்யாண்பூர் சட்டமன்ற உறுப்பினராக உள்ளார். இவர் பாரதிய ஜனதா யுவ மோர்ச்சாவின் மாநிலப் பிரிவில் அலுவலகப் பொறுப்பாளராக உள்ளார்.
# சாயா கோசு

**சாயா கோசு** (*Chhaya Ghosh*)(15 ஆகத்து 1940 - 12 பிப்ரவரி 2010) என்பவர் இந்திய மாநிலமான மேற்கு வங்கத்தில் அமைச்சராகவும், பார்வர்டு பிளாக் தலைவராகவும் இருந்தவர் ஆவார்.
# சாயா கோசு

## அரசியல் வாழ்க்கை

சாயா 1977, 1982, 1991, 2001ஆம் ஆண்டுகளில் முர்சிதாபாத் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் 1991 முதல் 1996 வரை நிவாரண அமைச்சராகவும், 2001 முதல் 2005 வரை விவசாயச் சந்தைப்படுத்தல் துறையின் அமைச்சராகவும் இருந்தார்.
# சாயா கோசு

## பிற்கால வாழ்க்கை

முன்னாள் பள்ளி ஆசிரியரான இவர் கேமந்தா போசால் அரசியலில் ஈடுபட்டார். தனது வாழ்க்கையின் முடிவில் இவர் பார்வர்ட் பிளாக் கட்சியிலிருந்து விலகினார். 2006 மாநில சட்டமன்றத் தேர்தலில், பார்வர்ட் பிளாக் இவருக்குப் போட்டியிடும் வாய்ப்பினை மறுத்தது. இதன் பின்னர் இவர் ஜனபாடி பார்வர்டு பிளாக்கில் சேர்ந்தார்.
# சாயா கோசு

## இறப்பு

வயது முதிர்வு தொடர்பான பிரச்சினைகளால் இவர் 12 பிப்ரவரி 2010 அன்று இறந்தார். இவரது வழக்கறிஞர் கணவர் இவருக்கு முன்பே இறந்துவிட்டார். இந்த இணையருக்கு இரண்டு மகள்கள் உள்ளனர்.
# சபித்ரி மித்ரா

**சபித்ரி மித்ரா** (*Sabitri Mitra*) என்பவர் அகில இந்திய திரிணாமுல் காங்கிரசைச் சேர்ந்த ஓர் இந்திய அரசியல்வாதி ஆவார். இவர் மேற்கு வங்க அரசாங்கத்தில் பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராகப் பணியாற்றியுள்ளார். இவர் 2011 முதல் 2016 வரையிலும், 2021 முதல் மீண்டும் மாணிக்சக் சட்டமன்றத் தொகுதியின் சட்டமன்ற உறுப்பினராகவும் பணியாற்றியுள்ளார்.
# சபித்ரி மித்ரா

## அரசியல் வாழ்க்கை

முன்னதாக சபித்ரி மால்டா மாவட்டத்தில் உள்ள அரைடங்கா சட்டமன்றத் தொகுதியின் சட்டமன்ற உறுப்பினராக 1991 முதல் 2011 வரை பணியாற்றினார். பின்னர் இவர் இந்திய தேசிய காங்கிரசிலிருந்து விலகி திரிணாமுல் காங்கிரசில் சேர்ந்தார். 2011 தேர்தலில், இவர் மாணிக்சக் சட்டமன்றத் தொகுதியில் 64,641 வாக்குகள் பெற்று வெற்றி பெற்றார். தனக்கு அடுத்து வந்த போட்டியாளரான இந்தியப் பொதுவுடமைக் கட்சி (மார்க்சிஸ்ட்) வேட்பாளர் இரத்னா பட்டாச்சார்யாவை 6,217 வாக்குகள் வித்தியாசத்தில் தோற்கடித்தார்.
# சபித்ரி மித்ரா

## அமைச்சர் பதவி

முதலமைச்சர் மம்தா பானர்ஜியின் ஆலோசனையின் பேரில், பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக ஆளுநரால் இவர் பதவிப் பிரமாணம் செய்து வைக்கப்பட்டார். மேற்கு வங்க அமைச்சரவையில் அமைச்சர் தகுதியினை வகிக்கும் 34 அமைச்சர்களில் இவரும் ஒருவர். இவர் முன்னர் இந்திய தேசிய காங்கிரசு கட்சியுடன் இணைந்திருந்தார். ஆனால் 2011-இல் திரிணாமுல் காங்கிரசுக்குத் தாவினார். இவர் இந்திய தேசிய காங்கிரசு கட்சியுடன் இணைந்திருந்த காலத்தில் மேற்கு வங்க மக்கள் காங்கிரசு குழுவின் துணைத் தலைவராகவும் பணியாற்றினார். மேற்கு வங்க அரசாங்கத்தில் நீர்ப்பாசனம் & உள்நாட்டு நீர்வழிகள் மற்றும் சிறு & நுண் நிறுவனங்கள் மற்றும் ஜவுளித்துறை அமைச்சராக இருந்த மனாசு பூனியாவுடனான இவரது உறவு விரிசல் அடைந்தது.  
மேற்கு வங்க அரசாங்கத்தில் பெண்கள் மற்றும் குழந்தைகள் மேம்பாடு மற்றும் சமூக நலத்துறை அமைச்சராக இவர் எடுத்த முதல் முடிவுகளில் ஒன்று, இவரது அமைச்சகத்தில் ஓய்வு பெற்ற பின்னரும் பணியிலிருந்த அதிகாரிகளைப் பணிநீக்கம் செய்வதாகும். பல்வேறு மாவட்டங்களில் ஒருங்கிணைந்த குழந்தை மேம்பாட்டுச் சேவைகளின் கீழ் புதிய நியமனங்களின் எண்ணிக்கையையும் இவர் முடக்கினார். நியமனங்கள் செய்யப்பட்ட முறையில் முறைகேடுகள் இருப்பதாகக் கூறினார். ஏனெனில் இந்த நியமனங்கள் முந்தைய தேதிகளில் செய்யப்பட்டன. மேற்கு வங்காளத்தின் 38 உறுப்பினர்களைக் கொண்ட வலுவான அமைச்சரவையில் முதலமைச்சர் மம்தா பானர்ஜியைத் தவிர, மித்ரா மட்டுமே ஒரே பெண்மணி ஆவார்.  
சபித்ரி மித்ரா தனது இலாகாவிலிருந்து நீக்கப்பட்டு, மே 2014-இல் இலாகா இல்லாத அமைச்சராகத் தக்கவைக்கப்பட்டார்.
# பிம்லா புதி

**பிம்லா புதி** (*Bimla Buti*) அயனிமம் (இயற்பியல்) துறையில் நிபுணத்துவம் பெற்ற ஒரு இந்திய இயற்பியலாளர் ஆவார். அவர் இந்திய தேசிய அறிவியல் கழகத்தின் (ஐஎன்எஸ்எ) முதல் இந்திய பெண் இயற்பியலாளர் ஆவார்.
# பிம்லா புதி

## பிறப்பு

பிம்லா புதி 1933 ஆம் ஆண்டு செப்டம்பர் 19 ஆம் நாள் பிறந்தார்.
# பிம்லா புதி

## கல்வி

பிம்லா புதி தில்லி பல்கலைக்கழகத்தில் இளம் அறிவியல், முதுநிலை அறிவியல் பட்டங்களைப் பெற்றார். பின்னர் முனைவர் பட்டப் படிப்பிற்காக அமெரிக்காவில் சிக்காகோ பல்கலைக்கழகத்தில் சேர்ந்தார். இங்கே இவர் சுப்பிரமணியன் சந்திரசேகரின் மேற்பார்வையின் கீழ் ஆய்வு மேற்கொண்டார். 1962-இல் அயனிமம் இயற்பியலில் முனைவர் பட்டம் பெற்றார். இரண்டு ஆண்டுகளுக்குப் பிறகு, இவர் அமெரிக்காவில் கோடார்டு விண்வெளி பறப்பு மையத்தில் பணிபுரிய சென்றார். 1968-ஆம் ஆண்டில் புதி, மீண்டும் இந்தியா திரும்பி, தில்லியில் உள்ள இந்தியத் தொழில்நுட்பக் கழகத்தில் பணியில் சேர்ந்தார். அப்போதைய இயற்பியல் ஆராய்ச்சி ஆய்வகத்தின் (பிஆர்எல்) இயக்குநரான, விக்கிரம் சாராபாய் புதியை *பிஆர்எல்*-இல் சேர அழைத்தார். இங்கு புதி 1970 முதல் 1993 வரை இணைப் பேராசிரியர், பேராசிரியர், மூத்த பேராசிரியர், புலத்தலைவராகப் பணியாற்றினார். விருது மற்றும்
- 1994. இந்திய தேசிய அறிவியல் கழகத்தின் வைணு பாப்பு நினைவு விருது
# பிம்லா புதி

## இறப்பு

புதி 2024ஆம் ஆண்டு பிப்ரவரி 24, அன்று தனது 90-ஆவது வயதில் இறந்தார்.
# இராதாபாய் ஆனந்த ராவ்

**இராதாபாய் ஆனந்த ராவ்** (*B. Radhabai Ananda Rao*)(2 பிப்ரவரி 1930 - 17 ஏப்ரல் 1991) என்பவர் ஓர் இந்திய அரசியல்வாதி ஆவார். இவர் 1967 முதல் 1984 வரை இந்திய நாடாளுமன்ற உறுப்பினராக மக்களவை உறுப்பினராக இருந்தார்.
# இராதாபாய் ஆனந்த ராவ்

## வாழ்க்கை

இராதாபாய் ஆனந்த ராவ் கம்மம் மாவட்டத்தில் உள்ள வெங்கடாபுரம் கிராமத்தில் 2 பிப்ரவரி, 1930-இல் பிறந்தார். இவர் ராஜமுந்திரி தனிப்படிப்புக் கல்லூரி, ராஜமுந்திரி ஆசிரியர் பயிற்சிப் பள்ளி ஆகியவற்றில் கல்வி பயின்றார்.  
ராவ் 1967-ஆம் ஆண்டு நான்காவது மக்களவைக்கு இந்திய தேசிய காங்கிரசின் உறுப்பினராக பத்ராச்சலம் மக்களவைத் தொகுதியிலிருந்து தேர்ந்தெடுக்கப்பட்டார். 1985 வரை தொடர்ந்து நான்கு முறை தேர்ந்தெடுக்கப்பட்டார்.  
சூன் 6, 1952 அன்று, இவர் பி. கே. ஆனந்த ராவ் என்பவரை மணந்தார். இவர்களுக்கு ஒரு மகனும் இரண்டு மகள்களும் பிறந்தனர். இவர் ஒரு விவசாயி. 1957 மற்றும் 1967-க்கு இடையில் சிங்கரேணி நிலக்கரி நிறுவனத்தில் குடும்பக் கட்டுப்பாடு பயிற்றுவிப்பாளராகப் பணியாற்றினார். ராவ் இந்தியத் தேசியத் தொழிற்சங்க காங்கிரசு (1962-64), பெற்றோர் சங்கம், ஜிலா பரிஷத் உயர்நிலைப் பள்ளி, இராமாவரம், உறுப்பினர், பஞ்சாயத்துச் சமிதி, கொத்தகுடம் (1957) பணியாற்றியுள்ளார். சிங்கரேணி நிலக்கரி ஆலைகள் மற்றும் பிற பழங்குடிப் பகுதிகளில் குடும்பக் கட்டுப்பாடு திட்டங்களைப் பரப்புவதில் இவர் தீவிரமாகப் பங்கேற்றார். மேலும் பழங்குடி மக்களின் நலனுக்காகவும் பாடுபட்டார்.  
அரசாங்க உத்தரவாதக் குழுவின் உறுப்பினராக ராவ் இருந்தார். மேலும் நாடாளுமன்றக் குழுவின் சார்பில் வெளிநாடுகளுக்குச் சுற்றுப்பயணம் செய்தார்.
# இராதாபாய் ஆனந்த ராவ்

## இறப்பு

பி. ராதாபாய் ஆனந்த ராவ் 1991 ஏப்ரல் 17 அன்று தனது 61வது வயதில் இறந்தார்.
# கிருஷ்ணா சாகி

**கிருஷ்ணா சாகி** (*Krishna Sahi*)(பிறப்பு: பிப்ரவரி 16, 1931) பீகாரைச் சேர்ந்த ஓர் அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். கிருஷ்ணா இந்திய அரசில் அமைச்சராகவும் பதவி வகித்துள்ளார்.
# கிருஷ்ணா சாகி

## அரசியல்

கிருஷ்ணா சாகி பீகார் சட்டமன்றத்தில் மோகார்னா சட்டமன்ற உறுப்பினராக 1972 முதல் 1980 வரை இருமுறை இந்திய தேசிய காங்கிரசு கட்சியின் சார்பில் பதவி வகித்துள்ளார். இதன் பின்னர் பேகூசராய் மக்களவைத் தொகுதி உறுப்பினராக 1980 முதல் 1989 வரை பதவியிலிருந்தார். மீண்டும் 1991 முதல் 1996 வரை இதே நாடாளுமன்றத் தொகுதியின் உறுப்பினர் ஆனார்.  
இராசீவ் காந்தியின் அமைச்சரவையில் 12 மே 1986 முதல் 2 திசம்பர் 1989 வரை மனித வளத்துறை, நீர் வளத்துறை அமைச்சராகப் பணியாற்றியுள்ளார். பி. வி. நரசிம்மராவ் அமைச்சரவையில் 2 சூலை 1992 முதல் 16 மே 1996 வரை தொழில்துறை அமைச்சராகவும், குடிமைப்பொருள் வழங்கல் துறை அமைச்சராகவும் பணியாற்றினார்.
# தெலூரியம் நாற்குளோரைடு

## தயாரிப்பு

தெலூரியம் தூளுடன் குளோரின் வாயுவைச் சேர்த்து குளோரினேற்ற வினைக்கு உட்படுத்தினால் தெலூரியம் நாற்குளோரைடு உருவாகும்.  
:Te + 2 Cl<sub>2</sub> → TeCl<sub>4</sub>  
இந்த வினை வெப்பத்துடன் தொடங்கப்படுகிறது. தயாரிப்பு வடிகட்டுதல் மூலம் தனிமைப்படுத்தப்படுகிறது. கச்சா TeCl4 குளோரின் வளிமண்டல அழுத்தத்தில் வடிகட்டுதல் மூலம் சுத்திகரிக்கப்படுகிறது.  
மாற்றாக தெலூரியம் நாற்குளோரைடை குளோரின் மூலமாக சல்பூரைல் குளோரைடைப் (SO<sub>₂</sub>Cl<sub>₂</sub>) பயன்படுத்தி தயாரிக்கலாம். அறை வெப்பநிலையில் தெலூரியத்தை கந்தக மோனோகுளோரைடுடன் (S<sub>2</sub>Cl<sub>2</sub>) வினைபுரியச் செய்யும் மற்றொரு தயாரிப்பு முறை இதுவாகும். இந்த வெப்ப உமிழ்வு வினை விரைவாக வெள்ளை ஊசி போன்ற TeCl<sub>4</sub> படிகங்களை உருவாக்குகிறது.
# தெலூரியம் நாற்குளோரைடு

## வினைகள்

தெலூரியம் நாற்குளோரைடு அதிக இணைதிறன் கொண்ட கரிம தெலூரியம் சேர்மங்களுக்கான நுழைவாயில் சேர்மமாகும். அரைலேற்றம் நிலைமைகளைப் பொறுத்து, இவ்வினை . ஆகியவற்றைக் கொடுக்கிறது.  
கரிமத் தொகுப்பு வினைகளில் TeCl<sub>4</sub> சேர்மத்தின் பயன்பாடுகள் மிகக் குறைவாகும். இதன் சமான எடை அதிகமாகும். மேலும் கரிமத்தெலூரியம் சேர்மங்களின் நச்சுத்தன்மையும் சிக்கலாக உள்ளது. கரிமத் தொகுப்பில் தெலூரியம் நாற்குளோரைடைப் பயன்படுத்துவதற்கான சாத்தியக்கூறுகள் பதிவாகியுள்ளன.  
ஆல்க்கீன்களுடன் சேர்த்து Cl-C-C-TeCl<sub>3</sub> வழிப்பெறுதிகளைத் தருகிறது. இதில் உள்ள தெலூரியத்தை பின்னர் சோடியம் சல்பைடுடன் அகற்றலாம். எலக்ட்ரான் நிறைந்த அரீன்களுடன் வினைபுரிந்து அரைல் தெலூரியம் சேர்மங்களைத் தருகின்றன. இதனால், அனைசோல் TeCl<sub>2</sub>(C<sub>6</sub>H<sub>4</sub>OMe)<sub>2</sub> சேர்மம் உருவாகிறது. இதை ஈரரைல் தெலூரைடாக குறைக்கலாம். தெலூரோபீன்கள் போன்ற தெலூரியம் கொண்ட பல்லினவளையங்களுக்கு TeCl<sub>4</sub> ஒரு முன்னோடிச் சேர்மமாகும்.
# தெலூரியம் நாற்குளோரைடு

## பாதுகாப்பு

மற்ற தெலூரியம் சேர்மங்களைப் போலவே, TeCl<sub>4</sub> நச்சுத்தன்மை வாய்ந்ததாகும். இது நீராற்பகுப்பின் போது HCl அமிலத்தை வெளியிடுகிறது.
# பிஸ்கா யாத்திரை

**பிஸ்கா யாத்திரை** (*Biska Jatra*) என்பது ஏப்ரல் மாதத்தில் நேபாளத்தின் பக்தபூர், திமி மற்றும் அதன் சுற்றுப்புறங்களில் கொண்டாடப்படும் வருடாந்திர திருவிழாவைக் குறிக்கிறது. பக்தபூர் மற்றும் திமி உட்பட இது கொண்டாடப்படும் பல இடங்களில், பிஸ்கா ஆண்டின் முக்கிய கொண்டாட்டமாக இருக்கிறது. பிற நேபாளப் பண்டிகைகளைப் போலல்லாமல் பிஸ்கா நேபாள சந்திர நாட்காட்டிக்கு பதிலாகவிக்ரம் நாட்காட்டியை அடிப்படையாகக் கொண்டது.  
பிஸ்கா என்ற பெயரில் பக்தபூர், திமி, போடே, நாகதேஷ், தாபாசி, தோகா, துலிகேல், கட்டுன்ஜே, குண்டூ மற்றும் சங்கா ஆகிய இடங்களில் ஒரே நேரத்தில் கொண்டாடப்படுகிறது. இவை அனைத்தும் ஒரு காலத்தில் பக்தபூர் இராச்சியத்தின் ஒரு பகுதியாக இருந்தன. பக்தபூரில் சூரிய புத்தாண்டான வைசாகியை கொண்டாடும் திருவிழாவாக பிஸ்கா உருவானது. ஒரு நீண்ட மரக் கம்பத்தில் கட்டப்பட்ட நீண்ட கொடியுடன் காட்சிப்படுத்தப்படுகிறது. மல்லர் வம்சத்தின் போது, திருவிழா இராச்சியத்தின் பிற பகுதிகளுக்கும் பரவியது. மேலும் பல புதிய மரபுகள் சேர்க்கப்பட்டன. அவற்றில் பக்தபூரில் பைரவர் மற்றும் அவரது துணைவியார் பத்திரகாளியின் தேர்த் திருவிழா, திமியில் குங்குமம் எறிதல் விழா ஆகியவையும் அடங்கும். இவை இரண்டும் இன்றைய திருவிழாவின் மிகவும் பிரபலமான பகுதியாகும். ஒவ்வொரு நகரமும் பண்டிகையைக் கொண்டாடுவதற்கு அதன் சொந்த தனித்துவமான வழியைக் கொண்டுள்ளது.
# பிஸ்கா யாத்திரை

## பெயர்க்காரணம்

*பிஸ்கா* என்ற பெயர் நேவார் வார்த்தையான பி ஸிகா என்பதிலிருந்து தோன்றியதாக பிரபலமாக நம்பப்படுகிறது. இது "பாம்பு கொல்லப்படுகிறது" என்று மொழிபெயர்க்கப்பட்டுள்ளது. இது இரண்டு பாம்புகளின் மரணத்தை உள்ளடக்கிய திருவிழாவின் தோற்றம் குறித்த பிரபலமான புராணத்துடன் இணைக்கிறது.  
இருப்பினும், உண்மையில், இந்தப் பெயர் பாரம்பரிய நேவார் பெயரான *பிஸ்கியாதா*விலிருந்து உருவான. இது மல்லர் வம்சத்தின் பல வரலாற்று பதிவுகளில் அடிக்கடி காணப்படும் ஒரு சொல்.  
இதேபோல், நேபாளி மொழியில், இந்த திருவிழா *பிஸ்கெட் ஜாத்ரா* என்றும் குறிப்பிடப்படுகிறது, இது நேவார் வார்த்தையான "பிஸ்கா ஜாத்ரா" என்பதன் நேபாளி தழுவல் ஆகும்.
# பிஸ்கா யாத்திரை

## புராணங்கள்

திருவிழாவின் தொடக்கத்துடன் தொடர்புடைய பல புராணங்கள் பக்தபூரில் நாட்டுப்புறக் கதைகளாக பிரபலமாக மீண்டும் மீண்டும் கூறப்படுகின்றன. அவை அனைத்தும் இரண்டு பாம்புகள் கொல்லப்பட்டு அவற்றின் சடலம் ஒரு நீண்ட மரக் கம்பம் வழியாக காட்சிக்கு வைக்கப்படுவதாகக் கூறுகின்றன.
# பிஸ்கா யாத்திரை

## வரலாற்றுத் தோற்றம்

பக்தபூரில் சூரிய புத்தாண்டின் போது காட்சிப்படுத்தப்படும் இரு நீண்ட சிவப்புக் கொடிகள் (உலகத்திற்கான கொடி) திருவிழாவின் பழமையான பாரம்பரியம் என்று வரலாற்றாசிரியர்களால் ஒப்புக் கொள்ளப்படுகிறது. இருப்பினும், உள்ளூர் நாட்டுப்புறக் கதைகளுக்கு மாறாக, சிவப்புக் கொடிகள் பாம்புகளுடன் தொடர்புடையவை அல்ல என்பதை வரலாற்றாசிரியர்களும் ஒப்புக்கொள்கிறார்கள்.. அஷ்டமங்களால் அலங்கரிக்கப்பட்ட இந்தக் கொடிகள், சூரிய புத்தாண்டின் போது பக்தபூர் மக்களுக்கு ஆண்டு முழுவதும் நல்ல அதிர்ஷ்டத்தை அளிக்கும் ஒரு மங்களகரமான சின்னமாகக் கருதப்படுகிறது..
# பிஸ்கா யாத்திரை

## இதனையும் காண்க

- கை யாத்திரை
- இந்திர யாத்திரை
- வைசாக்கி
# நிலங்கா சட்டமன்றத் தொகுதி

**நிலங்கா சட்டமன்றத் தொகுதி** (Nilanga Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது லாத்தூர் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் நிலங்காவும் ஒன்றாகும்.
# நிலங்கா சட்டமன்றத் தொகுதி

## சட்டமன்ற உறுப்பினர்கள்

| 1962 | சிவாஜிராவ் பாட்டீல் நிலங்கேகர் | இந்திய தேசிய காங்கிரசு </br> |
| --- | --- | --- |
| 1967 |  |  |
| 1972 |  |  |
| 1978 |  |  |
| 1980 | இந்திய தேசிய காங்கிரசு (இ) |  |
| 1985 | திலீப்ராவ் சிவாஜிராவ் பாட்டீல் நீலங்கேகர் | இந்திய தேசிய காங்கிரசு </br> |
| 1990 | சிவாஜிராவ் பாட்டீல் நிலங்கேகர் |  |
| 1995 | மாணிக்ராவ் ஜாதவ் | ஜனதா தளம் |
| 1999 | சிவாஜிராவ் பாட்டீல் நிலங்கேகர் | இந்திய தேசிய காங்கிரசு </br> |
| 2004 | சம்பாஜி பாட்டீல் நிலங்கேகர் | பாரதிய ஜனதா கட்சி</br> |
| 2009 | சிவாஜிராவ் பாட்டீல் நிலங்கேகர் | இந்திய தேசிய காங்கிரசு </br> |
| 2014 | சம்பாஜி பாட்டீல் நிலங்கேகர் | பாரதிய ஜனதா கட்சி</br> |
| 2019 |  |  |
| 2024 | } |  |
# ஆலு சோகா

**ஆலு சோக்கா** (*Aloo chokha*) அல்லது *'ஆலு பார்தா* என்பது வேகவைத்து மென்மையாக்கப்பட்ட உருளைக் கிழங்கை மேலும் நன்கு மசித்து, நறுக்கப்பட்ட மிளகாய், வெங்காயம், உப்பு மற்றும் கடுகு எண்ணெய் ஆகியவற்றைக் கலந்து தயாரிக்கப்படும் ஓர் உணவாகும். பீகார் மாநிலத்தில், இது லிட்டி சோகாவின் ஒரு பகுதியாக பக்க உணவுகளில் ஒன்றாக வழங்கப்படுகிறது.
# அனீசு ஜங்

**அனீசு ஜங்** (*Anees Jung*)(பிறப்பு: திசம்பர் 15, 1944) என்பவர் ஓர் இந்திய எழுத்தாளரும், பத்திரிகையாளரும் இந்தியாவிலும் வெளிநாடுகளிலும் செய்தித்தாள்களுக்கான கட்டுரையாளரும் ஆவார். இவரது மிகவும் பிரபலமான படைப்பான *அன்வெயிலிங் இந்தியா* (1987) இந்தியாவில் உள்ள பெண்களின் வாழ்க்கையைப் பற்றிய ஒரு வரலாற்றுக் குறிப்பாகும். குறிப்பாகப் பர்தாவுக்குப் பின்னால் உள்ள முஸ்லிம் பெண்களின் சித்தரிப்புக்காகக் குறிப்பிடப்பட்டது.
# அனீசு ஜங்

## இளமையும் கல்வியும்

அனீசு ஜங் ஒடிசா மாநிலம் ராவுர்கேலாவில் பிறந்து ஐதராபாத்தில் வளர்ந்தார். இவரது தாயாரும் சகோதரரும் உருது கவிஞர்கள். ஐதராபாத்தில் உள்ள உசுமானியா பல்கலைக்கழகத்தில் பள்ளிப் படிப்பு மற்றும் கல்லூரிப் படிப்பிற்குப் பிறகு, மிச்சிகன் பல்கலைக்கழக ஏன் ஆர்பரில் உயர் படிப்புக்காக அமெரிக்கா சென்றார். இங்கு இவர் சமூகவியல் மற்றும் அமெரிக்கப் படிப்பில் முதுகலைப் பட்டம் பெற்றார்.
# அனீசு ஜங்

## தொழில்

அனீசு ஜங் தி டைம்ஸ் ஆஃப் இந்தியா வெளியீடான *யூத் டைம்சில்* எழுத்துப் பணியைத் தொடங்கிய இவர், இங்கு ஒரு பத்திரிகையாளராகவும் ஆசிரியராகவும் (1973 முதல் 1980 வரை) பணியாற்றினார். பின்னர் இவர் *தி கிறிஸ்டியன் சயின்ஸ் மானிட்டர்,* *இன்டர்நேஷனல் ஹெரால்ட் ட்ரிப்யூன்* ஆகியவற்றில் பணியாற்றியுள்ளார். அனீசு ஜங் தில்லியில் வசிக்கிறார். செய்யப்படுகிறார்கள். இருப்பினும் சிலர் நல்லெண்ணம் கொண்ட அரசு சாரா நிறுவனங்களால் அமைக்கப்பட்ட பள்ளிகளில் அடைக்கலம் தேடுகிறார்கள். இந்தப் புத்தகத்தின் ஒரு பகுதி நடுவண் இடைநிலைக் கல்விப் பள்ளிகளில் தேசியக் கல்வி ஆராய்ச்சி மற்றும் பயிற்சிக் குழு 12ஆம் வகுப்பு ஆங்கிலப் புத்தகத்தின் ஒரு பகுதியாகும். ஜங் தனது துடிப்பான மற்றும் விளக்கங்களுக்குப் பெயர் பெற்றவர்.
# அனீசு ஜங்

## நூல் பட்டியல்

- *ஒரு இடம் ஒரு நபராக மாறும்போது* (*When a Place Becomes a Pe* ISBN&nbsp;0-7069-0526-1*rson)*. விகாசு வெளியீடு, 1977.
- *முக்கிய குறிப்புகள்: உரைநடையில் கவிதைகள்* (*Flashpoints: Poems in Prose*). தரங் பேப்பர்பேக்ஸ், 1981..
- *அன்வெயிலிங் இந்தியா (Unveiling India)*, பெங்குயின் புக்ஸ், 1987.
- *இந்தியாவின் பாடல்* (*The Song of India*). இமயமலை புத்தகங்கள், 1990.81-7002-055-7 அறிமுகம்
- *அமாவாசை இரவு: இந்தியாவில் முஸ்லிம் பெண்களுடனான சந்திப்புகள்* (*Night of the New Moon: Encounters with Muslim Women in India*). பெங்குயின் புக்ஸ், 1993.
- *ஏழு சகோதரிகள்: தெற்காசியப் பெண்களிடையே* (*Seven Sisters: Among the Women of South Asia)*. பெங்குயின் புத்தகம், 1994.0-14-024579-0
- *மௌனத்தை உடைத்தல்: உலகம் முழுவதிலுமிருந்து பெண்களின் குரல்கள்* (*Breaking the Silence: Voices of Women from Around the World)*. பெங்குயின் புத்தகம், 1997.92-3-103374-3
- *ஜெரிகோவிலிருந்து ஆலிவ்கள்: குளிர்கால தோட்டங்களில் அமைதி* (*Olives from Jericho: Peace in Winter Gardens*). யுனெஸ்கோ, 1999.
- *பியாண்ட் தி கோர்ட்யார்டு: அன்வெயிலிங் இந்தியா படத்தின் தொடர்ச்சி* (*Beyond the Courtyard: a Sequel to Unveiling India)*. வைக்கிங், 2003
- *இழந்த வசந்தம்: திருடப்பட்ட குழந்தைப் பருவத்தின் கதைகள்* (*Lost Spring: Stories of Stolen Childhood)*. பெங்குயின் புத்தகம், 2005.
# பாலி நீரிணை

**பாலி நீரிணை** (ஆங்கிலம்: *Bali Strait*; இந்தோனேசியம்: *Selat Bali*;) என்பது ஜாவா மற்றும் பாலி தீவுகளைப் பிரிக்கும் ஒரு நீர்ப் பகுதியாகும். குறுகிய நீர்ப்பரப்பைக் கொண்ட இந்த நீரிணையின் அகலம் 3 கிமீ.; மிகக் குறுகிய இடத்தில் 2.4 கிலோமீட்டர் (1.5 மைல்) அகலம் கொண்டது.  
பாலி தீவின் கிழக்கே லோம்போக் நீரிணை, தென்கிழக்கே படுங் நீரிணை, வடக்கே பாலி கடல், தென்மேற்கே இந்தியப் பெருங்கடல் மற்றும் மேற்கே பாலி நீரிணை ஆகிய நீர்நிலைகள் உள்ளன. பாலி தீவும்; மற்றும் ஜாவா தீவும் பாலி நீரிணையால் பிரிக்கப்படுகின்றன. அதே கட்டத்தில் இந்தியப் பெருங்கடலும் பாலி கடலும் இந்த நீரிணையால் இணைக்கப்படுகின்றன.  
பாலிக்கும் ஜாவாவுக்கும் இடையே முதல் வழக்கமான படகுச் சேவை 1930-ஆம் ஆண்டுகளில் தொடங்கப்பட்டது.
# பாலி நீரிணை

## போக்குவரத்து

பாலி நீரிணையின் குறுக்கே ஒரு பாலம் கட்டுவதைப் பற்றி இந்தோனேசிய அரசாங்கம் ஆராய்ந்து வருகிறது.[2][3][4][5] பாலியில் உள்ள உள்ளூர்வாசிகள் சிலரின் எதிர்ப்புகள்; மற்றும் பொருளாதார நெருக்கடிகளினால் இந்தத் திட்டம் தடைபட்டுள்ளது.  
தற்போது பாலிக்கும் ஜாவாவுக்கும் இடையே தரவழியிலான இணைப்புகள் எதுவும் இல்லை. ஜாவாவில் உள்ள கெத்தப்பாங் *(Ketapang)* படகு துறைக்கும்; பாலியின் ஜெம்பரானா பிராந்தியத்தின் கிலிமானுக் *(Gilimanuk)* படகு துறைக்கும்; இடையே ஒரு படகு சேவை மட்டுமே உள்ளது.
# அஞ்சலி பார்வதி கோடா

**அஞ்சலி பார்வதி கோடா** (*Anjali Parvati Koda*) என்பவர் நாடக ஆசிரியரும், தெலுங்கு திரைப்பட எழுத்தாளரும் இயக்குனரும் நகைச்சுவை நடிகரும் ஆவார். இவர் *ஹேம்லெட்* மற்றும் அன்டன் செக்கோவின் *தி பியர்* போன்ற நாடகங்களில் நடித்துள்ளார்.
# அஞ்சலி பார்வதி கோடா

## நாடகங்கள்

- ஆஸ்கார் வைல்டு (ஆங்கிலம்) எழுதிய *"ஆர்வமுள்ளவராக இருப்பதன் முக்கியத்துவம்"* (*The Importance of Being Earnest)(*தயாரிப்பாளர்)
- *கோர்ட் மார்ஷியல்* - சுதேஷ் தீபக் (இந்தி) (தயாரிப்பாளர்)
- ஆண்டன் செக்கோவின் *தி பியர்* (ஆங்கிலம்) (நடிகர்)
- ஆண்டன் செக்கோவின் *தி ப்ரொபோசல்* (ஆங்கிலம்) (தயாரிப்பாளர்)
- வில்லியம் ஷேக்ஸ்பியரின் *ஹேம்லெட்* (ஆங்கிலம்) (நடிகர்)
- அஞ்சலி பார்வதி கோடாவின் *டொமினிக் வெஸ்லி* (ஆங்கிலம்) (எழுத்தாளர்)
- எட்வர்ட் ஆல்பீ எழுதிய *தி ஜூ ஸ்டோரி* (ஆங்கிலம்) (தயாரிப்பாளர்)
- அஞ்சலி பார்வதி கோடா எழுதிய *புருஷோத்தம்* (ஆங்கிலம்) (எழுத்தாளர்)
- சாரதா தேவி (ஆங்கிலம்) (நடிகை-நடனக் கலைஞர்) எழுதிய *தி க்ரெஸ்ட் ஆஃப் தி பீகாக்*
- சுரேந்திர வர்மாவின் *மரனோபரந்த்* (இந்தி) (நடிகர்)
- *தாஜ் மஹால் கா டெண்டர்* அஜய் சுக்லா (இந்தி) (தயாரிப்பாளர்)
- அஞ்சலி பார்வதி கோடாவின் *கர்ணன்* (ஆங்கிலம்) (எழுத்தாளர்)
- ரெஜினால்ட் ரோஸின் (ஆங்கிலம்) *12 ஆங்கிரி மென்* (தயாரிப்பாளர்)
- அஞ்சலி பார்வதி கோடாவின் *கிரிகோர் சாம்சா* (ஆங்கிலம்) (எழுத்தாளர்)
- நீல் சைமன் எழுதிய *தி குட் டாக்டர்* (ஆங்கிலம்) (தயாரிப்பாளர்)
- டீம் சமஹாரா (பன்மொழி) (தயாரிப்பாளர்) *பிரியாவிடை* .
- அஞ்சலி பார்வதி கோடா மற்றும் குழு சமஹாரா (பன்மொழி) (எழுத்தாளர்-பதிப்பாளர்) ஆகியோரால் தழுவி எடுக்கப்பட்ட *தி லாஸ்ட் விஷ் பேபி.*
# கமலா பட்

**கமலா பட்** (*Kamla Bhatt*) என்பவர் ஓர் இந்திய வலைப்பதிவர், சிலிக்கான் வேலியின் பாட் டெக்கில் உள்ள இந்தியா தொழில்நுட்ப அம்சத்திற்குப் பங்களிப்பவர் ஆவார். இவரது வானொலி/வலையொலி நிகழ்ச்சி கம்லா பட் நிகழ்ச்சி என்று அழைக்கப்படுகிறது.
# கமலா பட்

## வாழ்க்கை வரலாறு

பெங்களூரின் முன்னணிச் செய்தித்தாளான டெக்கான் ஹெரால்டு இவரைப் பற்றி "இவர் எப்போதும் அனைத்துத் தரப்பு மக்களாலும் ஈர்க்கப்பட்டுள்ளார் -அவர்கள் தகவல் தொழில்நுட்ப வல்லுநர்களாக இருந்தாலும் சரி, பிரபலச் சமையல்காரர்களாக இருந்தாலும் சரி, பாலிவுட் நட்சத்திரங்கள், இயக்குநர்களாக இருந்தாலும் சரி, அல்லது ஓர் ஓட்டுநராக இருந்தாலும் சரி" என்று தெரிவித்தது
# கோட்டிகலாப்புடி சீதாம்மா

**கோட்டிகலப்புடி சீதாம்மா** (*Kotikalapudi Seethamma*)(1874–1936) என்பவர் ஓர் இந்திய எழுத்தாளரும் சமூக சீர்திருத்தவாதியும் ஆவார். இவர் கந்துகூரி வீரேசலிங்கம் பந்துலுவின் சீடராவார். இவரது பங்களிப்புகளில் அகல்யாபாய், சதுர்சா சதகமு, பக்திமார்கமு, சதிதர்மமு போன்றவை அடங்கும். 1913-இல் பாபட்லாவில் நடந்த பிரதமந்த்ரா மகிளாசபா என்ற முதல் தெலுங்கு பெண் எழுத்தாளர் கூட்டத்திற்கு இவர் தலைமை தாங்கினார்.  
ஆந்திர மாகாணத்தைக் கோரும் முதல் ஆந்திர மாநாட்டிற்கு முன்னதாக 1913ஆம் ஆண்டு பாபட்லாவில் நடைபெற்ற பெண்கள் மாநாட்டிற்குத் தலைமை தாங்கிய பெருமை இவருக்குக் கிடைத்தது. விதவை மறுமணப் பிரச்சனை குறித்துப் பல கூட்டங்களில் உரையாற்றினார். இவருடைய உரைகள் "உபந்யசமாலிகா" (உரைகளின் மாலை) என்ற தலைப்பில் வெளியிடப்பட்டன. பெண்களுக்கான உயர்கல்வி குறித்த புத்தகத்தை இவர் எழுதியுள்ளார். இவர் ஒரு நாத்திக சமூக சீர்திருத்தவாதி. சமூகத்தில் பெண்கள் அப்போது அனுபவித்து வந்த மோசமான நிலையைக் கண்டு இவர் திகைத்துப் போனார்.
# கோட்டிகலாப்புடி சீதாம்மா

## படைப்புகள்

- அகலியாபாயின் வரலாறு
- சதுர்சா சதகம்
- கீதாசாரா (கவிதை)
- சதிதர்மம்
- உயர் கல்வி
- கந்துகூரி வீரேசலிங்கத்தின் வரலாறு
# 2025 இயாஃபர் தொடருந்து கடத்தல்

## பின்னணி

பலூசிசுத்தான் மாகாணம், குறைந்தபட்சம் 1947 ஆம் ஆண்டு முதல் பாக்கித்தான் அரசாங்கத்திற்கு எதிராக பலூச்சு பிரிவினைவாதிகள் மற்றும் இசுலாமிய போராளிக் குழுக்களால் கிளர்ச்சிகள் மற்றும் மோதல்களில் ஈடுபட்டுள்ளது. இந்தப் பகுதி மிகவும் வறுமை மற்றும் வளர்ச்சியடையாத உள்கட்டமைப்பைக் கொண்டுள்ளது. 2001 ஆம் ஆண்டு முதல், இங்குள்ள ஆயுதக் குழுக்கள், பிற மாகாணங்களுக்கு பயனளிக்கும் என்று அவர்கள் நம்பும் பிராந்தியத்தில் ஏற்படும் பெரிய வளர்ச்சியைத் தடுக்க பல்வேறு தொடர் வன்முறைகளில் ஈடுபட்டு வருகின்றன.
# யாதனபுடி சுலோச்சனா இராணி

**யாதனபுடி சுலோச்சனா இராணி** (*Yaddanapudi Sulochana Rani*)(2 ஏப்ரல் 1940 - 18 மே 2018) என்பவர் ஓர் தெலுங்கு மொழி நாவலாசிரியர் ஆவார். 1970கள் மற்றும் 1980களின் முற்பகுதியில், குறிப்பாக பெண்கள் மத்தியில், இவருக்கு வலுவான ரசிகர் பட்டாளம் இருந்தது. இவரது பல கதைகள் திரைப்படங்களாகவும் தொலைக்காட்சித் தொடர்களாகவும் எடுக்கப்பட்டன. இவர் இரண்டு முறை நந்தி விருதுகளை வென்றார்.
# யாதனபுடி சுலோச்சனா இராணி

## ஆரம்பகால வாழ்க்கை மற்றும் தொழில்

யாதனபுடி சுலோச்சனா இராணி 1940ஆம் ஆண்டு ஏப்ரல் 2ஆம் தேதி ஆந்திரப் பிரதேசத்தின் கிருஷ்ணா மாவட்டத்தில் உள்ள காசாவில் ஒரு தெலுங்கு பேசும் குடும்பத்தில் பிறந்தார். இவருக்கு சிறு வயதிலிருந்தே இலக்கியத்தின் மீது வலுவான நாட்டம் இருந்தது. இவர் 80க்கும் மேற்பட்ட நாவல்களை எழுதியுள்ளார்.''
|-
|2
|*ஜீவனா தாரங்கலு*
|*ஜீவனா தாரங்கலு*
|-
|3
|(தெரியவில்லை)
|*அம்மா நானா*
|-
|4
|*செகரட்டரி*
|*செகரட்டரி*
|-
|5
|*இராதா கிருஷ்ணா*
|*இராதா கிருஷ்ணா*
|-
|6
|*அக்னி பூலு*
|*அக்னி பூலு*
|-
|7
|*பிரேம லேகலு*
|*பிரேம லேகலு*
|-
|8
|*பங்காரு கலலு*
|*பங்காரு கலலு*
|-
|9
|*விஜேதா*
|*விசித்ரா பந்தம்*
|-
|10
|*ஜெய் ஜவான்*
|*ஜெய் ஜவான்*
|-
|11
|*ஆத்ம கவுரவம்*
|*ஆத்ம கவுரவம்*
|-
|12
|பிரேமா தீபிகா
|*காஞ்சனா கங்கா*
|-
|13
|*கிரிஜா கல்யாணம்*
|*கிரிஜா கல்யாணம்*
|-
|14
|*ஆத்மியுலு*
|*ஆத்மியுலு*
|-
|15
|*மதுர சுவப்னம்*
|*மதுர சுவப்னம்*
|-
|16
|*மொகாலி ரெகுலு*
|*மொகாலி ரெகுலு*
|-
|-
|17
|*சண்டிப்ரியா*
|*சண்டிப்ரியா*
|-
|}
# யாதனபுடி சுலோச்சனா இராணி

## பிற நாவல்கள்

- கீர்த்தி கீரிதாலு
- ஆகமனா
- ஆராதனா
- ஆத்மியுலு
- அபிஜாதா
- அபிசாபம்
- ஆஹுதி
- அமர ஹிருதயம்
- அமிர்த தாரா
- ஆனந்த சமேதா
- அனுராகா கங்கா
- அனுராக தோரணம்
- அர்த்த ஸ்திதா
- ஆஷால சிகராலு
- அவ்யக்தம்
- பஹுமதி
- பந்தீ
- சீக்கட்டிலோ சிறு தீபம்
- தாம்பத்ய வனம்
- ஈ தேசம் மாகேமிச்சிந்தி
- ஈ ஜீவிதம் நாடி
- ஈ தாரம் கதா
- கிரிஜா கல்யாணம்
- கிருதய கானம்
- ஜாஹ்னவி
- ஜலபதம்
- ஜீவனா கீதம்
- ஜீவனா தரங்கலு-1
- ஜீவனா தரங்கலு-2
- ஜீவனா சத்யலு
- ஜீவன சௌரபம்
- ஜோதி
- கலால கூகிலி
- கிருஷ்ண லோஹிதா
- மதுர ஸ்வப்னம்
- மீனா (அ ஆ)
- மீனா 2 (அ ஆ)
- மோகிதா
- மனோபிராமா
- மதுரமினா ஓடாமி
- மௌன பாஷ்யம்
- மௌன போராட்டம்
- நாம சந்திரிகலு
- நீரஜனம்
- நேனு ராசயித்ரினி கானு
- நிசாந்தா
- ஒன்டாரி நட்சத்திரம் 1
- ஒன்டாரி நட்சத்திரம் 2
- பார்த்து
- பிரேமா தீபிகா
- பிரேம பீடம்
- பிரேம சிமமாசனம்
- பிரியா சகி
- சகஜீவனம்
- சம்சார ரதம்
- சம்யுக்தா
- சீதாபதி
- சிநேகமாயி
- சௌகந்தி
- சுவேதா குலாபி
- சுரவண சமீரலு
- வெண்ணெல்லோ மல்லிகா
- விஜேதா
- வெமலு
# யாதனபுடி சுலோச்சனா இராணி

## விருதுகள்

; நந்தி விருது  
- சிறந்த கதை எழுத்தாளர் - ஆத்ம கவுரவம் (1965)
- இரண்டாவது சிறந்த கதை எழுத்தாளர் - காஞ்சனா கங்கா (1984)
# துரகா ஜானகி இராணி

**துரகா ஜானகி இராணி** (*Turaga Janaki Rani*)(31 ஆகத்து 1936 - 15 அக்டோபர் 2014) என்பவர் ஓர் இந்திய ஒளிபரப்பாளரும், சமூக ஆர்வலரும் எழுத்தாளரும் ஆவார். இவர் இரண்டு தசாப்தங்களாக அனைத்திந்திய வானொலியில் பணியாற்றினார். *வானொலி அக்கய்யா* (வானொலி சகோதரி) என்று பிரபலமாக அறியப்படுகிறார்.
# துரகா ஜானகி இராணி

## இளமை

துரகா ஜானகி இராணி ஆகத்து 1936-இல் இந்தியாவின் ஆந்திரப் பிரதேசத்தில் உள்ள கிருஷ்ணா மாவட்டத்தின் மச்சிலிப்பட்டினத்தில் பிறந்தார். இவர் தனது பள்ளிப் படிப்பை லேடி ஆம்ப்தில் பள்ளியிலும், இறுதிப் படிப்பை மச்சிலிப்பட்டினம் இந்துக் கல்லூரியிலும் பயின்றார்.
# துரகா ஜானகி இராணி

## கல்வியும் தனிப்பட்ட வாழ்க்கையும்

ஆந்திரப் பல்கலைக்கழகத்தில் இந்திய வரலாறு, தெலுங்கு, பொருளாதாரத்தில் முதுகலைப் பட்டம் பெற்றார். இவர் ஐதராபாத்தில் உள்ள நிஜாம் கல்லூரியில் பொருளாதாரத்தில் முதுகலைப் பட்டமும் பெற்றார். இவர் 1959-இல் கிருஷ்ண மோகன ராவ் என்பவரை மணந்தார். இவர்களுக்கு உஷா இரமணி, வசந்தா சோபா என்ற இரண்டு மகள்கள் உள்ளனர்.
# துரகா ஜானகி இராணி

## தொழில்

ஜானகி இராணி 1958-ஆம் ஆண்டு மத்தியச் சமூக நல வாரியத்தில் நல அதிகாரியாகத் தனது வாழ்க்கையைத் தொடங்கினார். இது சமூகத்தின் பின்தங்கிய பிரிவுகளின் நலனுக்காகச் செயல்படும் மத்திய அரசின் தன்னார்வ அமைப்பாகும். இவர் சென்னை சமூகப் பணிப் பள்ளியிலிருந்து நோக்கு நிலைச் சான்றிதழைப் பெற்றார். இந்த அமைப்பில் தனது சேவைக் காலத்தில், அஸ்வரோபேட்டா, வான்கிடி மற்றும் அடடீகலா போன்ற பழங்குடிப் பகுதிகளில் குடும்பம், குழந்தைகள் நலத் திட்டங்களைத் தொடங்கினார். இவரது பதவிக் காலத்தில், இவர் இக்குழுவின் அதிகாரப்பூர்வப் பத்திரிகையான 'சுபாசினி'யையும் தொகுத்துள்ளார்.  
1974-ஆம் ஆண்டு அனைத்திந்திய வானொலியில் தயாரிப்பாளராகச் சேர்ந்த இவர், 1994-ஆம் ஆண்டு ஐதராபாத்தில் உதவி நிலைய இயக்குநராகப் பணியாற்றி ஓய்வு பெற்றார். பெண்கள், குழந்தைகள், மூத்த குடிமக்கள், பணிபுரியும் பெண்களுக்கான திட்டங்களைத் திட்டமிடுதல், தயாரித்தல், வழங்குதல் ஆகியவற்றை இவர் கையாண்டார். கல்வித் துறை, பஞ்சாயத்து ராஜ், உசுமானியா பல்கலைக்கழகம், யுனிசெஃப் ஆகியவற்றுடன் இணைந்து, உலகளாவிய தொடக்கக் கல்வியை (அந்தரிகி சாதுவு) மையமாகக் கொண்ட பல திட்டங்களை உருவாக்கியுள்ளார். குழந்தை உரிமைகள், குழந்தைத் தொழிலாளர் குறித்த தனித்துவமான பிரச்சாரத்தை வடிவமைத்த பாலா ஜக்ரிதி, ஐக்கிய நாடுகளின் சிறுவர் நிதியத்திற்காக ஒலிநாடாக்களைத் தயாரித்துள்ளார்.  
குழந்தைகளை ஊக்குவிப்பதற்காகவும், மரக்கன்று நடுவதற்காகவும் (நேனோக மொக்க நடனு) பல வானொலி தொடர் நிகழ்ச்சிகளை இவர் தொடங்கியுள்ளார். மேலும் "ஒவ்வொருவரும் ஒருவரைக் கற்பிப்போம்" (ஒருவர் மற்றொருவரை எழுத்தறிவு பெறச் செய்வது) போன்ற பிரபலமான நிகழ்ச்சிகள் இவர்களிடையே பிரபலமாக உள்ளன. தேசிய ஊட்டச்சத்து நிறுவனத்திற்காக நல்ல நடத்தை, ஆரோக்கியம், ஊட்டச்சத்து குறித்த 45 அடுக்கு ஒலிநாடாக்களை இவர் தயாரித்தார்.  
கல்வித் துறை, பஞ்சாயத்து ராஜ், உசுமானியா பல்கலைக்கழகம், யுனிசெஃப் ஆகியவற்றுடன் இணைந்து பல தொடர் திட்டங்களையும் இவர் தொடங்கி வைத்துள்ளார். குழந்தை உரிமைகள், குழந்தைத் தொழிலாளர் குறித்த தனித்துவமான பிரச்சாரங்களை வடிவமைத்துள்ளார். பாலா ஜக்ரிதி, ஐக்கிய நாடுகளின் சிறுவர் நிதியத்திற்காக ஒலிநாடாக்களைத் தயாரித்துள்ளார்.  
இவர் தேசியக் கல்வி ஆராய்ச்சி மற்றும் பயிற்சி குழுமப் பாலர் பள்ளிக் குழந்தைகளுக்கான ஒலிநாடாக்களையும் ஆச்சார்யா என். ஜி. இரங்கா பல்கலைக்கழகம், தெருவிழா, நவாங்கி, மரபுசாரா எரிசக்தி மேம்பாட்டுக் கழகத்திற்கான புகையில்லா சூலா, குழந்தைகளைக் காப்போம், ஐக்கிய நாடுகள்-பிஎல்எச்ஐவிக்காக தெலுங்கு, இந்தி, ஒரியா மொழிகளில் குழந்தைகளுக்கான ஒலிநாடாக்களையும் தயாரித்தார்.  
ஆந்திர மகிளா சபாவுடன் இணைந்து, ஜானகி ராணி பாலர் பள்ளிக் குழந்தைகளுக்காக நாடகங்களையும் பாடல்களையும் வெளியிட்டார். இவர் ஆந்திரக் காவல்துறைப் பத்திரிகையான சுரக்சாவிற்கும் பங்களித்தார். குழந்தை உரிமைகள் குறித்த சி. ஏ. பி. (குழந்தைகள் மற்றும் காவல்துறை) என்ற நிகழ்ச்சியை நடத்தினார். நாடகங்களை எழுதினார்.  
ஜானகி இராணி, எம். சி. ஆர். எச். ஆர். டி. நிறுவனத்திற்காகத் தெலுங்கில் குழந்தை உரிமைகள் குறித்த பன்னாட்டு தொழிலாளர் அமைப்பு கையேடுகள், பயிற்சிப் புத்தகங்களை உருவாக்குவதில் உதவியுள்ளார். மேலும் பெண்கள், சட்டம் குறித்த ஒன்பது புத்தகங்களின் தொடரை மொழிபெயர்த்துள்ளார்.  
செவித்திறன் குறைபாடுள்ளவர்கள் பற்றிய ஆவணப்படங்களுக்காக (நிசப்தம்லோ பிரேம நாடலு), முதியவர்கள் பற்றிய (ஆஷ்ரயம்) குழந்தைகளின் குழுப்பாடல்களுக்காக இவர் நான்கு முறை ஆகாசவாணி தேசிய விருதை வென்றார்.
# துரகா ஜானகி இராணி

## இலக்கியம்

ஜானகி இராணி மூன்று சிறுகதைத் தொகுப்புகள், மூன்று நாவல்கள், குழந்தைகளுக்கான ஐந்து புத்தகங்கள், வானொலி நாடகங்கள், சிறப்புத் தொகுப்புகளையும் எழுதினார். குழந்தைகளுக்காக வெளியிடப்பட்ட புத்தகங்களில் தேசிய புத்தக அறக்கட்டளைக்காகச் செஞ்சிலுவைச் சங்கத்தின் கதை மற்றும் பங்காரு பிலகா குறித்தது. இராமகிருஷ்ணா மடத்தால் வெளியிடப்பட்ட சுவாமி விவேகானந்தரின் புத்தகத்தின் மொழிபெயர்ப்பான ரீ*பில்ட் இந்தியா*, பி. நந்தம் காரி அசுபத்ரி, ஜவஹர் பால் பவன் வெளியிட்ட நாடகங்களின் தொகுப்பு, மித்தாயி பொட்டலம், வெளியீட்டுப் பிரிவால் வெளியிடப்பட்ட கதைகளின் தொகுப்பு ஆகியவை அடங்கும். இவருடைய சிறுகதைகள் ஆங்கிலம், இந்தி, பெங்காலி, கன்னடம், ஒரியா, மராத்தி, தமிழ் மொழிகளிலும் மொழிபெயர்க்கப்பட்டுள்ளன.
# துரகா ஜானகி இராணி

## கலை மற்றும் கலாச்சாரம்

பரதநாட்டியத்தில் பட்டயப் பட்டம் பெற்ற இவர், தூர்தர்ஷனுக்காக பாலே நடனங்களை நிகழ்த்தியது மட்டுமல்லாமல் நடன இயக்குநராகவும் இருந்துள்ளார்.
# வெண்பலகை இயங்குபடம்

**வெண்பலகை இயங்குபடம்** (Whiteboard animation) என்பது ஒரு எழுத்தாளர் ஒரு வெண்பலகை அல்லது அதனைப் போன்ற மேற்பரப்பு உள்ளதில் குறிப்பான் எழுதுகோலைப் பயன்படுத்தி ஒரு விளக்கப்படக் கதையை வரைவதன் மூலம் பதிவு செய்யும் செயல்முறையாகும். கதையின் வரிவடிவத்தினை இயங்குபடங்கள் மூலமாக இதில் விவரிக்கப்படுகின்றன. கையால் வரையப்பட்ட விளக்கப்படங்களுக்கு உயிரூட்ட, அதன் உருவாக்குநர்கள் பொதுவாக காலக்கடப்பு ஒளிப்படவியல் மற்றும் நிறுத்த இயக்க இயங்குபடங்களைப் பயன்படுத்துகின்றனர். iதற்கு, யூடியூப்பை ஒரு பொதுவான தளமாகப் பயன்படுத்துகின்றனர். இது தொலைக்காட்சி, இணைய விளம்பரங்களிலும் நுகர்வோருடன் தனிப்பட்ட முறையில் தொடர்பு கொள்ளப் பயன்படுத்தப்படுகிறது. இதனைப் பயன்படுத்தி உருவாக்கப்பட்ட ஆரம்பகால நிகழ்படங்கள் 2009 இல் யூடியூப்பில் வெளியிடப்பட்டன.கதை சொல்லும் சாதனமாக அறிந்துகொள்ளும் வரை சோதனை நோக்கங்களுக்காகப் பயன்படுத்தப்பட்டன. இவை பெரும்பாலும் கதைகள், கல்வி விளக்கங்களில் பயன்படுத்தப்படுகிறது.
# வெண்பலகை இயங்குபடம்

## விளக்கம்

"வெண்பலகை இயங்குபடம்" என்பது வெண்பலகையில் வரையப்பட்ட படங்களின் தொடரை உருவாக்கும் செயல்முறையைப் பயன்படுத்தும், ஒரு குறிப்பிட்ட வகை விளக்கக்காட்சியைக் குறிக்கிறது. ஒரு குறிப்பிட்ட வரிசையில் பதிவு செய்யப்பட்டு பின்னர் இயங்குபட விளக்கக்காட்சியை உருவாக்க மீண்டும் மீண்டும் இயக்கப்படுகின்றன.
# வெண்பலகை இயங்குபடம்

## செயல்முறை

இதன் தயாரிப்பு செயல்முறையானது ஒரு தலைப்பை உருவாக்குவதிலிருந்து தொடங்குகிறது. தலைப்பு தேர்ந்தெடுக்கப்பட்டவுடன், உரை எழுதுதல் தொடங்குகிறது. உள்ளடக்கம் உருவாக்கப்பட்ட பிறகு, இயங்குபடத்தின் தோராயமான வரைவுகL உருவாக்கப்படுகிறது. இந்த செயல்முறைகள் புதிய கண்டுபிடிப்பிற்கான நேரத்தை அமைக்க உதவுகின்றன. பரவலான செயல்முறை பின்வருமாறு:  
1. உள்ளடக்கத்தை எழுதுதல்.
1. குரல் பதிவைப் பதிவுசெய்தல்.
1. தொடக்க இயங்குபடங்களை உருவாக்குதல்
1. இயங்குபடங்களை ஒழுங்கமைத்தல்
1. வழிகாட்டிகளை உருவாக்குதல்
1. வீடியோவைப் பதிவுசெய்தல்
1. ஒலியையும் நிகழ்படங்களையும் பொருத்துதல்
1. இசையைச் சேர்த்தல்
1. ஏற்றுமதி செய்து பகிர்தல்.
# மொகிந்தர் கவுர் பம்ரா

**மொகிந்தர் கவுர் பம்ரா**(*Mohinder Kaur Bhamra*) பஞ்சாபின் நாட்டுப்புற இசை, கசல் (இசை) மற்றும் சீக்கிய இசைப் பாடல்களைப் பாடும் ஒரு பிரித்தானியர் இந்தியப் பெண் பாடகி ஆவார். பிரித்தானிய இந்தியப் பெண்களைப் பற்றிய பிரச்சினைகளை இவரது சில பாடல்கள் எடுத்துக்காட்டியுள்ளன.
# மொகிந்தர் கவுர் பம்ரா

## பிறப்பு

பிரித்தானியாவின் காலனியாக உகாண்டா இருந்தபோது இவர் 1936 ஆம் ஆண்டில் அங்கே பிறந்தார்.
# மொகிந்தர் கவுர் பம்ரா

## ஆரம்பகால வாழ்க்கை மற்றும் கல்வி

இவர் தனது ஐந்து அல்லது ஆறு வயதில் பிரித்தானிய இந்தியாவுக்கு குடிபெயர்ந்தார். இவர் லூதியானாவில் உள்ள ஒரு அரசுப் பள்ளியில் பயின்றார். மேலும் குரு அங்கது தேவ் பஞ்சாப் கல்லூரியில் சீக்கிய இறையியல் மற்றும் பாரம்பரிய இசையில் மாலை வகுப்புகளை எடுத்தார். அங்கு, 1959 இல், அவர் தனது முதல் மகன் *குல்ஜித்*தைப் பெற்றெடுத்தார். அவர் ஆர்மோனியம் வாசிக்கக் கற்றுக்கொண்டார் மற்றும் பிரபலமான பாடல்களுக்கு தக்கவாறு இசையை மாற்றியமைத்தார். தனது ஆரம்பகால வாழ்க்கையில், பாம்ரா காலையில் (ஆனந்த் காரஜ்) சீக்கிய திருமண விழாக்களில் பாடுவார், அதைத் தொடர்ந்து பிற்பகலில் *வரவேற்பு விருந்தி*ல் நிகழ்ச்சி நடத்துவார். தபேலா வாசித்த அவரது மகன் *குல்ஜித்* அவருடன் சென்றார், பின்னர் அவரது இரண்டு இளைய சகோதரர்களும் அவரைத் தொடர்ந்து வந்தனர். 1978 ஆம் ஆண்டில் அவரது குடும்பக் குழு அவதார் சிங் காங் கில் இணைந்தது.
# அவுசா சட்டமன்றத் தொகுதி

**அவுசா சட்டமன்றத் தொகுதி** (Ausa Assembly Constituency) என்பது மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இது லாத்தூர் மாவட்டத்தில் அமைந்துள்ளது. அவுசா தொகுதியானது லாத்தூர் மக்களவைத் தொகுதியுடன் பகுதியளவும், உஸ்மானாபாத் மக்களவை தொகுதியுடன் பகுதியளவும் இணைக்கப்பட்டுள்ளது.
# அகாரா

வின் போது கங்கை ஆற்றின் மீது ஒரு தற்காலிக பாலத்தின் மீது அணிவகுத்துச் செல்லும் அகாராவின் சடங்கு ஊர்வலம்]]
**அகாரா** (*Akhara*) அல்லது **அகாடா** என்பது இந்திய இந்திய தற்காப்புக் கலைஞர்கள் அல்லது குரு-சீட மரபில் மதத் துறவறம் செய்தவர்களுக்கான சம்பிரதாய மடாலயம் ஆகிய இரண்டின் சூழலிலும், உணவு, தங்குமிடம் மற்றும் பயிற்சிக்கான வசதிகளைக் கொண்ட பயிற்சி இடத்தைக் குறிக்கும் இந்தியச் சொல். எடுத்துக்காட்டாக, தசநாமி சம்பிரதாயப் பிரிவின் சூழலில், இந்த வார்த்தை துறந்த சாதுக்களின் திரிசூலம் ஏந்திய தற்காப்புப் படைப்பிரிவின் தற்காப்புக் கலைகள் மற்றும் மத துறவற அம்சங்கள் இரண்டையும் குறிக்கிறது.
அமைந்துள்ள வரலாற்றுச் சிறப்புமிக்க ஜராசந்தன் அகாரா. இதைப்பற்றி மகாபாரதத்தில் குறிப்பிடப்பட்டுள்ளது.]]
# அகாரா

## தோற்றம்

ஜதுநாத் சர்க்கார் தசநாமி சம்பிரதாயத்தின் நிர்வாணி அகாராவால் அவருக்கு வழங்கப்பட்ட 19 ஆம் நூற்றாண்டின் கையெழுத்துப் பிரதியின் அடிப்படையில் பல்வேறு அகாரங்களின் நிறுவப்பட்ட தேதியை ஆவணப்படுத்தினார்.  
- சைவ தற்காப்பு அகாராக்கள்: தசநாமி சம்பிரதாயத்தில் 10 அகாராக்கள் உள்ளன, அவற்றில் 6 பழமையானவை. சர்க்கார் மேற்கோள் காட்டிய கையெழுத்துப் பிரதி 6 அகாராக்களின் தலைவரின் வம்சாவளியை விவரிக்கிறது. இந்த கையெழுத்துப் பிரதியின் படி, ஆறு இராணுவ அகாராக்கள் அடுத்த ஆண்டுகளில் நிறுவப்பட்டன. தசநாமி இராணுவ அகாராக்கள் இறைச்சி சாப்பிடுவதற்கோ அல்லது போதைப்பொருட்களை உட்கொள்வதற்கோ தடை விதித்தன.  
1. கிபி 547, அவகான் அகாரா
1. கிபி 646, அடல் அகாரா
1. கிபி 749, நிர்வாணி அகாரா
1. கிபி 904, நிரஞ்சனி அகாரா
1. கிபி 1146, ஜுனா அகாரா முதலில் "பைரவி அகாரா" என்று அழைக்கப்பட்டது
1. கிபி 1856, ஆனந்த் அகாரா  
- வைணவ அகாராக்கள்: வைணவ மதத்தைப் பின்பற்றுபவர்கள் பைராகி அல்லது வைராகி என்று அழைக்கப்படுகிறார்கள். பைராகிகளில், இராணுவ அகராக்களின் ஒரு பகுதியாக மாறியவர்கள் 7 அகராக்களில் ஒழுங்கமைக்கப்பட்டனர். அவற்றில் பெரும்பாலானவை நிறுவப்பட்ட தேதிகள் தெளிவாக இல்லை. ஒவ்வொரு அகாராவும் வைணவ மதத்தின் 4 பிரிவுகளிலிருந்தும் உறுப்பினர்களை ஏற்றுக்கொண்டது. பைராகி இராணுவ அகாரர்கள் பொதுவாக இறைச்சி சாப்பிடுவதற்கோ போதைப்பொருள் உட்கொள்வதற்கோ தடை விதித்திருக்கவில்லை. வைணவ மதம் நான்கு முக்கிய பிரிவுகளையும் 7 தற்காப்பு அகாரங்களையும் கொண்டுள்ளது.  
8 ஆம் நூற்றாண்டின் தத்துவஞானி ஆதி சங்கரர் தசநாமி சம்பிரதாயத்தை நிறுவியபோது, அவர் துறவிகளை இரண்டு பிரிவுகளாகப் பிரித்தார்:
- சாஸ்திரதாரி (வேதத்தை அறிந்தவர்கள்)
- அஸ்திரதாரி (அதாவது ஆயுதம் ஏந்திய போர்வீரர்கள்). இது நாக சாதுக்களைக் குறிக்கிறது (தசநாமி சம்பிரதாயத்தின் துணைக்குழு) இது சங்கரரால் இந்து இராணுவமாக செயல்பட உருவாக்கப்பட்ட ஒரு ஆயுதப் பிரிவாகும். ஆயுதம் ஏந்திய இந்த சாதுக்கள் ஒரு போராளியாக பணியாற்றினர், இதனால் அவர்கள் அகாரா அல்லது படைப்பிரிவுகளாக பிரிக்கப்பட்டனர். அகாராக்களின் தற்காப்புக்காக, ஆயுதமேந்திய ஆன்மீகவாதிகளின் மடங்களாக மாறுவது, எதிர்பாராத விளைவுகளுக்கு வழிவகுத்தது. கும்பமேளாக்களில் அவர்களுக்குள் ஏற்பட்ட பிரிவுச் சண்டைகள் வன்முறை ஆயுத மோதல்களாக மாறி, ஏராளமான இறப்புகள் உட்பட பேரழிவு விளைவுகளை ஏற்படுத்தின. பிரித்தானிய கிழக்கிந்திய நிறுவனம் நிர்வாகம் அகாராக்களில் இராணுவப் பங்கை மட்டுப்படுத்திய பின்னரே இது குறைந்தது. நாக சாதுக்கள் இன்றும் ஆயுதங்களை எடுத்துச் செல்கிறார்கள். ஆனால் அவர்கள் மல்யுத்தத்தைத் தவிர வேறு எந்த வகையான சண்டையையும் அரிதாகவே பயிற்சி செய்கிறார்கள்.
# அகாரா

## இதனையும் காண்க

- இந்தியாவில் கல்வி
- ஏகலைவன் கல்வி அறக்கட்டளை
- குருகுலம்
- வித்யா பாரதி
# நளினி சிங்

**நளினி சிங்** (*Nalini Singh*)(பிறப்பு செப்டம்பர் 1, 1945) ஓர் இந்தியப் பத்திரிகையாளர்.  
தூர்தர்ஷனில் பல நடப்பு நிகழ்வு நிகழ்ச்சிகளுக்கு இவர் தொகுப்பாளராக இருந்துள்ளார். மேலும் புலனாய்வு பத்திரிகை குறித்த 'ஆன்கோன் தேகி' என்ற நிகழ்ச்சியின் மூலம் மிகவும் பிரபலமானவர்.  
1995-ஆம் ஆண்டு தூர்தர்ஷனில் ஒளிபரப்பான *ஹலோ ஜிந்தகி* என்ற மற்றொரு நிகழ்ச்சியை இவர் தொகுத்திருந்தார்.
# நளினி சிங்

## உறவு

நளினி சிங், நுகர்வோர் உரிமை ஆர்வலர் எச். டி. சோரியின் மகள். இந்தியப் பத்திரிகையாளர்களான தீபக் சோரி மற்றும் மத்திய அமைச்சராகவும் இருந்த அருண் சோரியின் ஆகியோரின் சகோதரி.
# நளினி சிங்

## தொழில்

சிங், டிவி லைவ் இந்தியா தனியார் நிறுவனத்தின் நிர்வாக இயக்குநராகவும், நேபாளம்-1 செய்தி அலைவரிசையின் நிர்வாக ஆசிரியராகவும் உள்ளார்.
# நளினி சிங்

## தனிப்பட்ட வாழ்க்கை

நளினி சிங், உத்தரப் பிரதேசத்தின் முன்னாள் ஆளுநரும் நேபாளத்திற்கான முதல் இந்தியத் தூதருமான சர் சந்தேஷ்வர் பிரசாத் நாராயண் சிங்கின் மருமகளும் ஆவார். இவரது மகள் ரத்னா வீரா, 'நீதிமன்ற உத்தரவின் மகள்' என்ற நாவலை எழுதியுள்ளார். இது சுயசரிதையா என்ற சில ஊகங்களுக்கு வழிவகுத்தது. இரத்னா ஒரு நேர்காணலை வழங்கினார். இதில் இவர் தனது தாயுடனான உறவை விவரித்தார்.
# நளினி சிங்

## தனிப்பட்ட வாழ்க்கை

### புத்தக வெளியீடு

-
# மம்தா சாகர்

**மம்தா சாகர்** (*Mamta Sagar*) என்பவர் ஓர் இந்தியக் கவிஞரும், கல்வியாளரும் கன்னட மொழியில் எழுத்தாளரும் ஆவார். இவருடைய எழுத்துக்கள் அடையாள அரசியல், பெண்ணியம், மொழியியல், கலாச்சாரப் பன்முகத்தன்மையைச் சுற்றியுள்ள பிரச்சினைகள் குறித்து கவனம் செலுத்துகின்றன. இவர் சிருஷ்டி கலை வடிவமைப்பு மற்றும் தொழில்நுட்ப நிறுவனத்தில் கல்வி மற்றும் படைப்பு எழுத்துப் பேராசிரியராக உள்ளார். 2024-ஆம் ஆண்டில், உலக எழுத்தாளர்கள் அமைப்பால் வழங்கப்பட்ட உலக இலக்கியப் பரிசை சாகர் வென்றார்.
# மம்தா சாகர்

## பணி

சாகர் கவிதை, உரைநடை, விமர்சனங்கள் கன்னடத்திலும் ஆங்கிலத்திலும் மொழிபெயர்த்துள்ளார். இவரது சொந்தக் கவிதைகள் பல மொழிகளில் மொழிபெயர்க்கப்பட்டுள்ளன. மேலும் பெங்களூரு ஜெயின் பல்கலைக்கழகம், கேரளப் பல்கலைக்கழகத்தின் பாடங்களில் சேர்க்கப்பட்டுள்ளன. இவரது சில கவிதைகள் வாசு தீட்சித் பிந்துமாலினி, சுனிதா அனந்தசாமி இசையுடன் இசைக்கப்பட்டுள்ளன.  
சாகர், வேல்சு-இந்தியா கூட்டுத் திட்டங்களின் ஒரு பகுதியாக (2018) *சிருஷ்டி பிலிம்சுடன்* இணைந்து, இதே பெயரில் தனது சொந்தத் தொகுப்பை அடிப்படையாகக் கொண்ட மூன்று கவிதைத் திரைப்படங்களான *இன்டர்வெர்ஷன்சு 1,2, & 3* ஆகியவற்றைத் தயாரித்தார். கௌரி *லங்கேசுவிற்காக* எழுதிய தனது கவிதையின் காணொளி விளக்கக்காட்சியான *ஃபார் கௌரியையும்* தயாரித்துள்ளார்.  
பெங்களூரு இலக்கிய விழாவில் பன்மொழி சமூக கவிதை நிகழ்வான *காவ்யா சஞ்சே* உட்பட, ஐதராபாத், பெங்களூரில் சர்வதேச, தேசியக் கவிதை, நாடக நிகழ்வுகளை சாகர் தொகுத்து வழங்கியுள்ளார். இவர் பன்னாட்டுக் கவிதை மொழிபெயர்ப்பு திட்டங்களிலும் ஈடுபட்டுள்ளார்.
# மம்தா சாகர்

## நூல் பட்டியல்

- *காடா நவிலினா ஹெஜ்ஜே* (காட்டு மயிலின் கால்தடங்கள்) – 1992
- *சுக்கி சுக்கி சந்தக்கி* – 1993
- *நதியா நீரினா தேவா* (நதியின் ஈரம்) – 1999
- *ஹிகே ஹாலேயா மைலே ஹாடு* (இது போன்ற பாடல்) - 2007
- *ஒரு பெண் எழுத்தாளராக வளர்தல்* (*Growing Up as a Woman Writer)*–2007
- *மகிழ விஷயா* – 2007
- *இல்லி சல்லுவ மாது* – 2010
- *மறை & தேடுதல்* (*Hide & Seek*)– 2014
- *காஷா நபிந்து* – 2018
- *இடைச்செருகல்கள்* (*Interversions*)(தொகுப்பு)
# மம்தா சாகர்

## நூல் பட்டியல்

### மொழிபெயர்ப்பு

- திருமலாம்பாவின் கவிதைகள்
- *ஆசையின் ஊஞ்சல்* - *மய்யே பாரா மனவே பாரா* நாடகம்
- *சீமந்தா* (2003) – நாகவேணியின் சிறுகதை
- *870* (2011) – எமிலி டிக்கின்சன் எழுதியது
- *ஸ்லோவேனியன்-கன்னட இலக்கிய தொடர்புகள்* (2011)
- *தடைகளுக்கு அப்பால்: ஸ்லோவேனியன்-கன்னட இலக்கிய தொடர்புகள்* (2011)
- *ஸ்லோவேனியன்-கன்னட இலக்கிய தொடர்புகள்* (2011)
- *ப்ரீத்தியா நலவட்டு நியமகாலு* (2017) - எலிஃப் ஷஃபாக்கின் நாவல்
# ஜெயதேவி தாய் லிகாடே

1974-ஆம் ஆண்டு மண்டியாவில் நடைபெற்ற கன்னட மொழியில் இலக்கியத்தை ஊக்குவிக்கும் இலாப நோக்கற்ற 48ஆவது கன்னட இலக்கிய மன்றத்தின் தலைவராகவும், மாநாட்டின் முதல் பெண் தலைவராகவும் லிகாடே இருந்தார். நகரத்தில் பெரும்பான்மையாக கன்னட மொழி பேசும் சமூகத்தினரைக் கருத்தில் கொண்டு, சோலாப்பூரை கருநாடகாவுடன் இணைக்க இவர் போராடினார். கன்னடம், மராத்தி மொழிகளில் கன்னட இலக்கியம் குறித்த பல புத்தகங்களை இவர் வெளியிட்டுள்ளார். மேலும் சித்தராம புராணம், *சிறீ சித்தராமேசுவராவை* எழுதினார். இவர் சரண சாகித்திய உள்ளடக்கத்தை வெளியிடுவதற்கும் நிதி வழங்கினார்.  
லிகாடே, வீரசைவ மகளிர் மன்றத்தின் (அகிலப் பாரத வீரசைவ மகளிர் சங்கம்) தலைவராகவும், மத்தியச் சாகித்திய அகாடமியின் உறுப்பினராகவும் இருந்தார். இவர் மாநில சாகித்திய அகாதமி விருது, தேவராஜ பகதூர் விருது (தேவராஜ பஹாத்தூர் பரிசு) ஆகியவற்றைப் பெற்றுள்ளார்.
# கீதா நாகபூசன்

**கீதா நாகபூசன்** (*Geetha Nagabhushan*)(25 மார்ச் 1942 &#x2013; 28 சூன் 2020) என்பவர் ஓர் இந்திய எழுத்தாளரும், நாவலாசிரியரும் கல்வியாளரும், கன்னடத்தில் தனது படைப்புகளுக்காக அறியப்பட்டவரும் ஆவார். 2004-ஆம் ஆண்டு தன்னுடைய "படுகு" நாவலுக்காக மாநிலச் சாகித்திய அகாதமி விருதைப் பெற்ற முதல் கன்னடப் பெண் எழுத்தாளர் என்ற பெருமையைப் பெற்றார்.
# கீதா நாகபூசன்

## இளமை

கீதா 1942-ஆம் ஆண்டு சவலகியில் சாந்தப்பா மற்றும் சரணம்மாவுக்கு மகளாகப் பிறந்தார். இவருக்கு 2 சகோதரிகளும் ஒரு சகோதரனும் இருந்தனர். சுதந்திரப் போராட்ட வீரரான இவரது தந்தை குல்பர்காவில் உள்ள ஒரு துணி தொழிற்சாலையில் பணிபுரிந்தார்.
# கீதா நாகபூசன்

## தனிப்பட்ட வாழ்க்கை

கீதா இரண்டு முறை திருமணம் செய்து கொண்டார். நாகபூசண் இவரது இரண்டாவது கணவர். இந்த இணையருக்கு இரண்டு குழந்தைகள் இருந்தனர். திருமணமான சில வருடங்களுக்குப் பிறகு, கீதா பிரிந்து குழந்தைகளுடன் வாழ்ந்தார்.
# கீதா நாகபூசன்

## இலக்கியப் படைப்புகள்

கீதாவின் மிகவும் பிரபலமான படைப்புகள் நாவல்கள் ஆகும். இவர் சிறுகதைகள், ஆராய்ச்சி புத்தகங்கள், கட்டுரைகளையும் வெளியிட்டுள்ளார்.
# கீதா நாகபூசன்

## இலக்கியப் படைப்புகள்

### நாவல்கள்

- தாவரேய ஹூவு
- சந்தனதா சிகுரு
- மகாமானே
- மராலி மானே
- சப்தவர்ணத ஸ்வப்னா
- மாபுர தாயியா மக்கள்
- ஹாசிமாம்ச மட்டு ஹட்டுகளு
- ஆகாதா
- அவந்தரா
- சக்கிய ஹரேயட தினங்கள்
- படலாகுவ பன்னகளு
- நீலகங்கா
- பிரீதிசித்து நின்னேன்
- மோஹ்வா
- நின்னா தொலுகலல்லி
- நின்னோலாவு நானகிரலி
- சவதி ஸ்ரீகந்தா
- நன்னா நின்னா நடுவே
- சித்ரதா ஹாடு
- தும்மாசு
- எரிலிதகலு
- அசாரேகலு
- நன்னா ஒலவு நின்னா செலுவு
- டாங்கே
- அபிமானா
- படுகு
- கேஜ் முட்டிடு
- பாக்கி
- காப்பு நெலா கெம்பு ஹூவு
- கட்டுமுச்சி
# கீதா நாகபூசன்

## இலக்கியப் படைப்புகள்

### கதைத் தொகுப்புகள்

- ஜ்வலந்தா
- அவ்வ மட்டு இதாரா கதைகளு
- கியாதிகி பனடக கதேயாகி நிந்தவாரு
# கீதா நாகபூசன்

## இலக்கியப் படைப்புகள்

### ஆராய்ச்சி பணிகள்

- துருக முருகியர சம்சுக்ருதி  
கீதா நாகபூசனின் விருது பெற்ற நாவலான படுகு, இப்போது குசும் தந்திரியால் ஆங்கிலத்தில் மொழிபெயர்க்கப்பட்டு, மாநில சாகித்திய அகாதமியால் வெளியிடப்பட்டது.
# ஓல்கா ஆண்டர்சன்

**ஓல்கா ஆண்டர்சன்** (*Olga Andersen*) (1818-1939) நோர்வே நாட்டை சேர்ர்ந்த பொதுவுடைமைக் கட்சியின் அரசியல் பிரமுகர் ஆவார்.  
ஒரு பணிப்பெண்ணாக இவர் தனது வாழ்க்கையை தொடங்கினர். பின்னர் தையல் பயிற்சி பெற்றார். 1923 ஆம் ஆண்டில் பொதுவுடைமைக் கட்சியில் சேர்ந்தார். 1928 ஆம் ஆண்டில் ஜீனெட் ஓல்சனுக்குப் பிறகு பெண்கள் விவகாரங்கள் துறையின் செயலாளரானார். மேலும், 1928 ஆம் ஆண்டில் ஆறாவது கமிண்டெர்ன் காங்கிரசிலும் இவர் ஒரு பிரதிநிதியாக இருந்தார். 1927 மற்றும் 1933 ஆம் ஆண்டுகளில் அகர்சசு மாகாணத்தில் மூன்றாவது மற்றும் பத்தாவது வேட்பாளராக தேர்தலில் நின்றார். கூட்டுறவு நடவடிக்கைகளிலும் இவர் தீவிரமாகப் பணியாற்றினார்.
# சைமா தாகோர்

**சைமா தாகோர்** (*Saima Thakor*) இவர் இந்தியாவின் மகாரட்டிரா மாநிலத்தில் அமைந்துள்ள மும்பையில் 1996 ஆம் ஆண்டு, செப்டம்பர் மாதம், 13 ந் தேதி பிறந்தார். இந்திய தேசிய அணிக்காக விளையாடும் ஒரு கிரிக்கெட் வீரர் ஆவார். . இவர் உள்நாட்டு கிரிக்கெட்டில் மும்பை அணியையும், மகளிர் பிரீமியர் லீக்கில் உ.பி. வாரியர்ஸையும் பிரதிநிதித்துவப்படுத்துகிறார்.